section_heading: Oproštajni koncerti i dvije nove ploče (1992-)
paragraph_text: 1997. se neočekivano pojavio novi album, pod nazivom 424 – Mozdonyopera (424- Lokomotivna opera). Nastanak albuma može se zahvaliti slučajnosti. Stari prijatelj grupe, redatelj Pál Sándor pripremao je film o LGT-u, pod nazivom Volt 1x1 zenekar (Bio jednom jedan sastav), i tijekom priprema za snimanje potražio članove koji su ušli u studio i od radosti zajedničke svirke počeli pisati nove skladbe. Njih je međutim bilo previše za program filma, tako da je to omogućilo nastanak nove ploče, koja je u odnosu na dotadašnje bila ponešto melankoličnija, „odraslija”. Pripreme su u najvećoj tajnosti obavljene u Mađarskoj, CD-i su snimani u inozemstvu.